Likumprojekts

**Grozījumi Latvijas Republikas Zemessardzes likumā**

Izdarīt Latvijas Republikas Zemessardzes likumā (Latvijas Vēstnesis, 2010, 82., 205. nr.; 2012, 189., 203. nr.; 2014, 108. nr.; 2016, 223. nr.; 2017, 132. nr.; 2019, 57., 225. nr.; 2020, 29. nr.) šādus grozījumus:

1.  4. pantā:

papildināt otro daļu pēc vārda "Zemessardzes" ar vārdiem "vai Nacionālo bruņoto spēku komandiera pilnvaroto";

aizstāt trešajā daļā vārdu "ievērojot" ar vārdiem "vai īsāku termiņu, ja piecu gadu dienesta termiņš pārsniegs";

izteikt ceturto daļu šādā redakcijā:

"(4) Mēnesi pirms līguma par dienestu Zemessardzē termiņa beigām puses var rakstveidā paziņot par līguma termiņa nepagarināšanu. Ja šāds paziņojums otrai pusei netiek iesniegts, līgums tiek uzskatīts par pagarinātu uz šā panta trešajā daļā noteikto laiku, bet ne ilgāk kā līdz dienestam Zemessardzē noteiktā maksimālā vecuma sasniegšanai."

2. Papildināt 14. panta pirmās daļas 2. punktu pēc vārdiem "Valsts ieņēmumu dienesta nodokļu un muitas policijā" ar vārdiem "Valsts ieņēmumu dienesta Iekšējās drošības pārvaldē".

3.  17.1pantā:

izslēgt pirmās daļas trešo teikumu;

izslēgt trešās daļas otro teikumu.

4. Izteikt 28. panta pirmo daļu šādā redakcijā:

"(1) Maksimālais vecums dienestam Zemessardzē ir 60 gadi."

5.  29. pantā:

papildināt trešo daļu ar 7. punktu šādā redakcijā:

"7) atestācijā zemessargs novērtēts negatīvi un Zemessardzes komandieris ir saskaņojis novērtējumu.";

papildināt sesto daļu pēc vārda "rezervē" ar vārdiem "vai pieņem profesionālajā dienestā, neieskaitot rezervē, ja persona laikus izteikusi vēlmi iestāties profesionālajā dienestā un atbilst Militārā dienesta likumā profesionālajam dienestam noteiktajām prasībām".

6. Papildināt 34. pantu ar 2.1daļu šādā redakcijā:

"(21) Zemessargam šā panta pirmajā daļā minēto kompensāciju izmaksā arī tad, ja viņš ir iesaistīts dienesta uzdevumu izpildē vairāk par 30 dienām gadā atbilstoši šā likuma 6. panta trešās daļas 2. punkta nosacījumiem un pēc Zemessardzes vienības pamatota pieprasījuma kompensācijas izmaksu ir apstiprinājis Zemessardzes komandieris."

7. Papildināt 35. panta pirmo daļu ar 4. punktu šādā redakcijā:

"4) piemaksu ne vairāk kā 30 procentu apmērā no zemessargam noteiktās mēnešalgas par prombūtnē esoša zemessarga aizvietošanu vai vakanta zemessarga amata pienākumu izpildi papildus saviem amata pienākumiem."

8.  45. pantā:

papildināt piekto daļu pēc vārda "kārtībā" ar vārdiem un skaitli "kā arī pildot šā likuma 44. pantā noteiktos Zemessardzes veterānu uzdevumus";

papildināt pantu ar sesto daļu šādā redakcijā:

"(6) Zemessardzes veterāns šā likuma 44. pantā noteikto Zemessardzes veterānu uzdevumu izpildes laikā saņem karavīram noteikto uzturdevu."

9. Papildināt pārejas noteikumus ar 16. punktu šādā redakcijā:

"16. Šā likuma 4. panta ceturtā daļa attiecībā uz līguma par dienestu Zemessardzē pagarināšanu noklusējuma procedūras ietvaros stājas spēkā 2021. gada 1. janvārī."

Ministru prezidenta biedrs,

aizsardzības ministrs

A. Pabriks